stanford-oval/wikipedia huggingface dataset:
Pieni Häähkäjärvi

| Pieni Häähkäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°17′52″N, 25°03′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Häähkäjärveen 
Järvinumero:  14.443.1.042
Mittaustietoja
Pinnankorkeus:  131,3 m  
Pituus:  240 m  
Leveys:  110 m  
Rantaviiva:  0,946 km  
Pinta-ala:  2,913 ha  
Tilavuus:  0.000029 km³ 
Keskisyvyys:  1,01 m  
Suurin syvyys:  2,5 m  
Saaria:  ei saaria 
 fiPieni Häähkäjärvi 
Pieni Häähkäjärvi  on Keski-Suomessa Kinnulassa  Muholan lähellä sijaitseva järvi.
Maantietoa

Järvi on 240 metriä pitkä, 110 metriä leveä, ja sen pinta-ala on 2,9 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 29 500 kuutiometriä. Sen keskisyvyys on 1,0 metriä ja suurin syvyys on 2,5 metriä. Sen rantaviivan pituus on 950 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Järven vedenpinnan korkeus on 131,3 metriä mpy.
Rihards Dubra

Rihards Dubra (s. 28. helmikuuta 1964 Riika) on latvialainen säveltäjä. Hän aloitti pianonsoiton opintonsa Jūrmalassa 7-vuotiaana. Vuodesta 1978 lähtien hän opiskeli musiikin teoriaa Riian Emils Darzins -erikoismusiikkikoulussa. Vuosina 1982–9 ja 1994–6 hän opiskeli Latvian musiikkiakatemiassa säveltämistä. Häntä opetti Adolfs Skulte. Dubra asuu Jūrmalassa ja on opettanut siellä musiikin teoriaa ja sävellystä.
Dubra säveltää enimmäkseen hengellistä musiikkia, jota edustavat muiden muassa Messu kuorolle ja orkesterille sekä Missa Sinceritatis tenorille, oboelle, kuorolle, lyömäsoittimille ja uruille. Dubran tuotantoon kuuluu myös kymmenittäin motetteja, Symphonia orkesterille, Neljä pientä sinfoniaa pienelle orkesterille, pieniä kantaatteja, satubaletti lapsille sekä pianokappaleita. Hyperion Records on levyttänyt Dubran kuoromusiikkia.
Radio Millennium

| Radio Millennium |
| --- | --- |

Kestoaika:  30 minuuttia
Pääosissa:  Tero Salenius Hermanni Koppala Juha Lahti Heidi Lindén Laura Vähähyyppä Lasse Nousiainen
Alkuperämaa:   Suomi
Verkko:  Yle TV2
Esitetty:  4. lokakuuta 2009 – 22. marraskuuta 2010
Tuotantokausia:  2
Jaksoja:  22
Tuotanto
Tuotantoyhtiö(t):  Yleisradio
Aiheesta muualla
IMDb 
Radio Millennium on Ylen sketsisarja, joka kertoo Radio Millennium -mediayrityksen toiminnasta.selvennä


Radio Millennium sijoittui samanaikaisesti kahdelle eri aikatasolle: radio-ohjelmassa elettin vuosia 1999–2000, kun televisio-ohjelman tapahtumat sijoittuvat tähän päiväänselvennä. 2011 myös radio-ohjelman tapahtumat siirtyivät nykyaikaan. 

Tuotannossa hyödynnetään myös sosiaalista mediaa ja uusia jakelualustoja.
.
Radio-ohjelma

YleX:n kuunnelmasarja sijoittuu vuosiin 1999–2000, jolloin Scooterin menestynein levy Back to the Heavyweight Jam julkaistiin ja radiotähti Johnnyselvennä eli suosionsa huipulla. Vuodesta 2011 esitetyt uudet jaksot sijoittuivat nykyaikaan.
Radio Millennium koostuu lyhyistä radiosketseistä, joita säestävät 1990-luvun lopun musiikkikappaleet.
Radio-ohjelman vakiohahmot ovat Tuottaja, radiojuontaja Johnny, toimittaja ja mainosmyyjä Timo, työharjoittelija Repe, äänimies Rami, toimittajaharjoittelija Maikki sekä pelätty Kanavajohtaja. Uusissa jaksoissa Johnnyn asemassa esiintyy uusi hahmo Janette.
Radio Millennium lähetettiin YleX:llä lauantaisin klo 10–12.
Televisiosarja

Radio Millennium on radio-ohjelmaan perustuva tv-komediasarja. Ohjelma kertoo radio-ohjelman tavoin monikansallisesta mediayrityksestä, joka pyörittää tv- ja radiokanavia Suomessa. Televisiosarjan tapahtumat sijoittuvat tähän päivään.
Televisiosarja > Tuotantokausi 1

Radio Millenniumia johtaa Tuottaja (Tero Salenius). Kanavalla työskentelevät lisäksi tv-juontajatähti Jenny (Heidi Lindén), radiojuontaja Johnny (Juha Lahti), mainosmyyjä Timo (Hermanni Koppala), teknikko Rami (Lasse Nousiainen) ja respatyttö Raisa (Laura Vähähyyppä).
Ohjelmassa myös vierailevat poptähdet pääsivät kokeilemaan pinnansa kestävyyttä häikäilemättömän Tuottajan kanssa.
Radio Millenniumin ensimmäisellä tuotantokaudella nähtiin myös Huba-ryhmän toteuttamia sketsejä.
Ensimmäinen tuotantokausi nähtiin TV2:ssa sunnuntaisin klo 23.20, alkaen 4. lokakuuta 2009.
Televisiosarja > Tuotantokausi 2

Toisella tuotantokaudella Radio Millennium laajentaa toimintansa täyden palvelun life style -taloksi. Mediamaailmaan kiihkeässä tahdissa mukana pysyminen aiheuttaa kuitenkin suuria haasteita.


TV-sarjan ydintarina rakentuu edelleen toimituksen ympärille. Lisämausteita soppaan tuovat suositut parodiat mainoksista, ohjelmaformaateista sekä omatekoiset musiikkivideot, jotka ovat nousseet todellisiksi YouTube-hiteiksi.
TV-sarjan toisen tuotankauden hahmot:
TUOTTAJA (Tero Salenius)


Kanavan esimies, jota joku voisi pitää vastenmielisenä ja ristiriitaisena mulkkuna. Joku toinen taas saattaisi kuvailla häntä lapselliseksi ja omahyväiseksi hulluksi. Ja molemmat olisivat oikeassa.
JENNY (Heidi Lindén)


Kanavan televisiotähti, joka elää impulssien varassa. Jenny on hyvä ihminen, vaikka onnistuukin usein sotkemaan hyvän niin syvälle sontaan, ettei edes itse tiedä kumpaan suuntaan oli menossa.
JOHNNY (Juha Lahti)


Yksi kaikkien aikojen älyllisesti rajoittuneimmista mediatyöntekijöistä. Johnny on valmis hyppäämään vaikka Eiffel-tornista ollakseen suosittu ja cool. Harmi vaan ettei Johnny tiedä missä kyseinen torni sijaitsee. Johnny kuuntelee paljon Scooteria.
SAILON (Keinoäly)


Järjestelmärobotti, jonka tehtävänä on pitää huolta toimituksen tietojärjestelmistä. Itsetuhoisen robotin oloa ei ainakaan helpota se, että hänen läsnäolonsa on lähes yhtä merkittävä kuin maljakon.
TIMO (Hermanni Koppala)


Kanavan taloudellinen vastuuhenkilö, jonka vastuulla on esimerkiksi kaikki. Kysymys kuuluukin, eikö olisi aika kasvattaa munat ja pitää puoliaan.
RAMI (Lasse Nousiainen)


Kanavan tekninen vastuuhenkilö, ja monen mielestä ärsyttävä knoppitiedolla pätijä. Totuus on kuitenkin se, että hillityn ulkokuoren alla asustaa todellinen sosiaalisten taitojen koomapotilas.
Tuotantokausi 1

Jakso 1: Jenny tulee töihin
Ensimmäisessä, 4. lokakuuta 2009 esitetyssä jaksossa vieraili Sunrise Avenuen laulusolisti Samu Haber. Mitä tapahtui, kun Samua haastatteli Jenny, joka on ainakin omien sanojensa mukaan seurustellut Samun kanssa?
Musiikkivideo: Hermafrodiitti.
Vierailijat: Samu Haber, Jussi Heikelä ja Mikko ”Peltsi” Peltola.
Jakso 2: Tuottajan velat
Jakso esitettiin 11. lokakuuta 2009.
Jaksossa Tuottajalla on ongelmia velkojien kanssa. Tilanne tiivistyy kun vieraaksi saapuu Kaarle Viikate.
Musiikkivideo: Tex Mex.
Vierailija: Kaarle Viikate ja Jussi 69
Jakso 3: Kilpaileva kanava
Jakso esitettiin 18. lokakuuta 2009.
Jenny on saanut työtarjouksen kilpailevalta kanavalta. Tuottaja haluaa pitää Jennyn kanavalla. Kaikki keinot ovat sallittuja.
Mukana jaksossa oli myös mummo.
Musiikkivideo: Vaalirahoitus.
Vierailijat: Katri Ylander ja Antti Hyyrynen
Jakso 4: Irtisanomisia ja Tuottajan uusi parkkipaikka
Jakso esitettiin 25. lokakuuta 2009.
Tuottajalla on nyt konsernin paras parkkipaikka ja kanavan rahat ovat taas lopussa.
Musiikkivideo: Romanialainen kerjäläinen.
Vierailijat: Jonsu ja Sipe Santapukki
Jakso 5: Mainostaja
Jakso esitettiin 1. marraskuuta 2009.
Tuottaja on solminut sopimuksen suuren mainostajan kanssa. Nyt rahaa tulee ovista ja ikkunoista.
Musiikkivideo: Ei enää pelitä.
Vierailijat: Cheek, JS16.
Jakso 6: Hyväntekeväisyyttä
Jakso esitettiin 8. marraskuuta 2009.
Jenny haluaa auttaa maailmaa. Tuottajalla on viikset, joten häntä ei kiinnosta hyväntekeväisyys. Eikä mikään muukaan.
Musiikkivideo: Vesi.
Vierailijat: Jouni Hynynen ja Tommy Lindgren.
Jakso 7: Ulkomainen konsultti
Jakso esitettiin 15. marraskuuta 2009.
Ulkomainen konsultti on tulossa tarkastamaan kanavan tilaa. Tuottajalla on kiire siivota roskat lattialta.
Musiikkivideo: Hoida mut.
Vierailijat: Lauri Nurkse ja Jussi Selo.
Jakso 8: Virkistyspäivä
Jakso esitettiin 22. marraskuuta 2009.
Radio Millenniumin virkistyspäivä. Tuottaja on raahannut toimituksen väen metsään.
Musiikkivideo: Beach Volley.
Vierailijat: Katja Ståhl ja Herra Ylppö
Jakso 9: Sota ja rakkaus
Jakso esitettiin 29. marraskuuta 2009.
Jenny on palavasti rakastunut. Johnny luulee Jennyn rakastavan häntä.
Jaksossa Tuottaja saa myös kertauskutsun, ja yrittää keksiä keinon välttää kertaukset.
Musiikkivideo: D-D-D Doping.
Vierailijat: Juha Itkonen ja Anna Puu.
Jakso 10: Kuoleman porteilla
Jakso esitettiin 6. joulukuuta 2009.
Jenny tajuaa tappaneensa Tuottajalle niin kovin rakkaan herra Käpyläisen. 
Tuottaja kuulustelee toimituksen väkeä saadakseen selville, kuka on syyllinen tähän kauheaan tekoon.
Musiikkivideo: Abortti.
Vierailijat: Irina ja Pate Mustajärvi.
Jakso 11: Joulu
Jakso esitettiin 13. joulukuuta 2009.
Tuottaja epäilee Jennyn sairautta ja Johnny kärkkyy juontajan paikkaa.
Joulu kolkuttaa ovella, joten Tuottaja päättää leipoa torttuja sokerihumalassa.
Tuottaja on lisäksi järjestänyt jouluyllätyksen koko toimitukselle.
Musiikkivideo: Joululaulu
Vierailijat: Marco Bjurström, Marja Hintikka ja Lassi Lindqvist.
Jakso 12: Kooste
Jakso esitettiin 20. joulukuuta 2009
Jaksossa näytettiin ensimmäisen tuotantokauden suosituimpia sketsejä ja musiikkivideoita.
Tuotantokausi 2

Jakso 1: Kakkua kaikille
Mainokset: Krematorian paisteijat ja Friendly Vacuum
Lifestyle: Miliisit
Musiikkivideo: Keskustelupalsta
Jakso esitettiin 20. syyskuuta 2010.
Jakso 2: Ystävä hädässä
Mainokset: Miesten kenneli ja Stiff vakuutus
Lifestyle: Mitä tänään lyötäisiin
Musiikkivideo: Terveysruoka
Jakso esitettiin 27. syyskuuta 2010.
Jakso 3: Tanssin taikaa
Mainokset: Tutkakamera ja Foto
Lifestyle: Mitä tänään lyötäisiin
Musiikkivideo: Strippari
Jakso esitettiin 4. lokakuuta 2010.
Jakso 4: Nuori kapinallinen
Mainokset: Miesten kenneli ja Stiff vakuutus
Lifestyle: Mitä tänään lyötäisiin
Musiikkivideo: Fani
Jakso esitettiin 11. lokakuuta 2010.
Jakso 5: Hinnalla millä hyvänsä
Mainokset: Relax Spa ja Henkilöstövuokraus Sharon
Lifestyle: K.ä.m.p.p.ä.
Musiikkivideo: Pokeri
Jakso esitettiin 18. lokakuuta 2010.
Jakso 6: Muu maa mustikka
Mainokset: Keinosiementäjä
Lifestyle: Dr. NekroPhil
Musiikkivideo: Jääkiekko
Jakso esitettiin 25. lokakuuta 2010.
Jakso 7: Minusta on moneksi
Mainokset: FishShit ja Addis Abeba
Lifestyle: Eliksiiri ja Mitä tänään lyötäisiin
Musiikkivideo: Yhden illan juttu
Jakso esitettiin 1. marraskuuta 2010.
Jakso 8: Hukassa
Mainokset: Autokoulu, Aatehuone ja Poliisiopisto
Lifestyle: Hullut Ammattikoululaiset
Musiikkivideo: Kanavapaketti
Jakso esitettiin 8. marraskuuta 2010.
Jakso 9: Kulissit murtuu
Mainokset: Ribulac
Lifestyle: Blondien uutiset
Musiikkivideo: Finni
Jakso esitettiin 15. marraskuuta 2010.
Jakso 10: Kesketetty vetäytyminen
Mainokset: Kattivakuutus ja Karaoke Kid
Lifestyle: Eliksiiri osa 2
Musiikkivideo: Pikkujoulu
Jakso esitettiin 22. marraskuuta 2010.
Radio Millenniumin joulukalenteri

Historian ensimmäinen Radio Millenniumin joulukalenteri sai päivänvalonsa 1. joulukuuta 2010. Sitä esitettiin YleX:n netissä
Radio Millenniumin joulusadussa laitetiin jouluperinteet uusiksi. Kuka saa eniten lahjoja? Kuka saa piparia? Kuka uhrataan?
Radio Millenniumin työryhmä

Anssi Autio, Antti Heikki Pesonen, Yasir Gaily, Joonas Josefsson, Hermanni Koppala, Juha Lahti, Jenni Laine, Antti Lappi, Pekka Lehtikangas, Heidi Lindén, Jarmo Loikkanen, Jani Mikkonen, Lasse Nousiainen, Tero Salenius, Pekka Savolainen, Taku Kaskela, Juho Virolainen ja Laura Vähähyyppä.
Aiheesta muualla

Radio Millennium ylex.yle.fi:ssä
Radio Millennium Facebookissa
Radio Millenniumin joulukalenteri
Radio Millennium Twitterissä
Radio Millennium YouTubessa
Radio Millennium MySpacessa
Respect the Pimpin’

| Respect the Pimpin Too Short |
| --- | --- | --- |

EP-levyn tiedot
 Julkaistu: 14. joulukuuta 2010
 Tuottaja(t): Jazze Pha
 Tyylilaji: rap
 Levy-yhtiö: Up All Night Entertainment Empire Distribution
Too Shortin muut julkaisut
| Still Blowin’ 2010 | Respect the Pimpin 2010 | No Trespassing 2012 |
Singlet albumilta Respect the Pimpin'
 ”Bitch I'm a Pimp” Julkaistu: Joulukuussa 2010
Respect the Pimpin’ on yhdysvaltalaisen hip-hop-artisti Too Shortin ensimmäinen EP-levy. Albumi julkaistiin 14. joulukuuta 2010. Albumin kappaleet kertovat pääasiassa parittamisesta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Bitch I'm a Pimp |  | 3.16 |  |  |  |  |  |  |
| 2. | Respect the Pimpin' (mukana Snoop Dogg, Silk-E, Elijah Baker)  |  | 2.56 |  |  |  |  |  |  |
| 3. | That's Not Your Bitch (mukana Jazze Pha, Ginger)  | Jazze Pha | 3.31 |  |  |  |  |  |  |
| 4. | Get Ya Money |  | 4.57 |  |  |  |  |  |  |
| 5. | Ya'll Ready (mukana Mac Minister, Richie Rich)  |  | 3.52 |  |  |  |  |  |  |
| 6. | Bitches Need Love Too (mukana Jazze Pha)  | Jazze Pha | 5.05 |  |  |  |  |  |  |
Pikkupunka

| Pikkupunka |
| --- | --- |

Uhanalaisuusluokitus
 
Suomessa::  Erittäin uhanalainen
 
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Esikkokasvit Primulaceae
Alaheimo::  Myrsinoideae
Suku::  Alvet Lysimachia
Laji::  minima
Kaksiosainen nimi
 Lysimachia minima  (L.) U.Manns & Anderb. 
Synonyymit
 Anagallis minima (L.) E.H.L. Krause 
Katso myös
   Pikkupunka Wikispeciesissä   Pikkupunka Commonsissa 
Infobox OKNimi-testi OK: 
Pikkupunka (Lysimachia minima) on euraasialainen, hyvin pienikokoinen yksivuotinen kasvilaji. Suomessa se on harvinainen merenrantojen kasvi ja luokiteltu uhanalaiseksi.
Ulkonäkö ja koko

Pikkupunka kasvaa vain 0,5–5 senttimetrin pituiseksi. Sen varret ovat hentoja, rentoja ja usein punertavia. Varsi haaroo tavallisesti tyvestä, haarat ovat kaarevasti kohenevia ja kapealti siipipaltaisia. Pienet lehdet ovat ehytlaitaisia, puikeita ja aivan lyhytruotisia. Alemmat lehdet ovat vastakkain, ylemmät ovat kierteisesti. Vaalean punertavat pienet kukat sijaitsevat ylemmissä lehtihangoissa. Kukan ratasmainen teriö on paljon verhiötä lyhempi. Pikkupunka kukkii Suomessa kesä-elokuussa.
Levinneisyys

Pikkupunkaa tavataan Euroopassa Espanjasta itään aina Keski-Venäjälle saakka. Eteläisimmät havainnot ovat Keski-Italiasta ja Balkanin niemimaalta, pohjoisessa levinneisyysalue ulottuu Britteinsaarille, Etelä-Norjaan, -Ruotsiin ja -Suomeen sekä Baltiaan. Lisäksi lajia tavataan satunnaisesti Pohjois-Amerikassa. Suomessa pikkupungalla on kolme esiintymisaluetta: Kymenlaaksossa, Varsinais-Suomessa sekä Varsinais-Suomen ja Satakunnan rajamailla. Kaikki esiintymispaikat ovat merenrannoilla tai niiden välittömässä läheisyydessä.
Elinympäristö

Suomessa pikkupunka kasvaa tyypillisesti avoimilla paikoilla hiekka- ja hiesupohjaisilla merenrantaniityillä. Etelämpänä se on myös sisämaan kasvi, jota tavataan monenlaisilla avoimilla ja kosteilla paikoilla, joissa maan pinta on särkynyt. Suomessa syy lajin harvinaistumiseen on rantaniittyjen umpeenkasvu karjan laidunnuksen lähes loputtua.
Aiheesta muualla

Kasviatlas 2022: Pikkupungan levinneisyys Suomessa.
Petri Kontiola

| Petri Kontiola |
| --- | --- |

Henkilötiedot
Syntynyt: 4. lokakuuta 1984 (ikä 40)  Seinäjoki, Suomi
Kansalaisuus:   Suomi
Jääkiekkoilija
Lempinimi:  Konna
Pelipaikka:  keskushyökkääjä
Maila:  oikea
Pituus:  182 cm
Paino:  90 kg
Pelaajaura
Pääsarjaura:  2003–2024
Seurat:  Tappara (SML) Rockford IceHogs (AHL) Chicago Blackhawks (NHL) Iowa Chops (AHL) Metallurg Magnitogorsk (KHL) Traktor Tšeljabinsk (KHL) Toronto Marlies (AHL) Lokomotiv Jaroslavl (KHL) Jokerit (KHL) HPK (SML) Ilves (SML)
NHL-varaus:  196. varaus, 2004 Chicago Blackhawks
| Mitalit | Mitalit | Mitalit |  |
| --- | --- | --- | --- |
|  Petri Kontiola Channel One Cupissa vuonna 2017. |  Petri Kontiola Channel One Cupissa vuonna 2017. |  Petri Kontiola Channel One Cupissa vuonna 2017. |  |
Maa:   Suomi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Pronssia | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Venäjä 2007 | jääkiekko |  |
|  Hopeaa | Valko-Venäjä 2014 | jääkiekko |  |
|  Hopeaa | Latvia 2021 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Suomi 2004 | jääkiekko |  |
Petri Kontiola (s. 4. lokakuuta 1984 Seinäjoki) on suomalainen uransa lopettanut jääkiekkoilija. Kontiola oli pelipaikaltaan keskushyökkääjä. Hän edusti yli 20 vuotta kestäneellä ammattilaisurallaan SM-liigassa Tapparaa, HPK:ta ja Ilvestä. Lisäksi hän pelasi 11 kautta KHL:ssä edustaen Metallurg Magnitogorskia, Traktor Tšeljabinskia, Lokomotiv Jaroslavlia ja Jokereita. Hän pelasi myös 12 NHL-ottelua Chicago Blackhawksissa.
Maajoukkuetasolla Kontiola edusti Suomen maajoukkuetta seitsemissä maailmanmestaruuskilpailuissa ja kaksissa olympialaisissa, joissa hän voitti kolme MM-hopeaa ja yhden olympiapronssin.
Ura > Seurajoukkueura

Kontiola on seinäjokelaisen S-Kiekon kasvatti, mutta siirtyi Tapparan B-junioreihin 16-vuotiaana.
Ura > Seurajoukkueura > Uran alku SM-liigassa 2003–2007

Seinäjokelaissyntyinen keskushyökkääjä pelasi ensimmäiset ottelunsa miesten pääsarjatasolla kaudella 2003–2004 tamperelaisseura Tapparan joukkueessa. Hän  pääsi esiintymään aikuisten tasolla 39 ottelun ja 3 pudotuspelin verran. Kaudella 2004–2005 hän vakiinnutti paikkansa yhtenä Tapparan luottopelaajista. Kauden aikana hän pelasi 54 ottelua tehden 25 pistettä.
Kausi 2005–2006 oli Kontiolan läpimurtokausi. Hän voitti SM-liigan syöttöpörssin kerättyään 35 syöttöpistettä. Kaikkiaan hän keräsi 44 tehopistettä ja sijoittui Tapparan parhaana pistemiehenä koko liigan pistepörssin yhdeksännelle sijalle.
Kaudella 2006–2007 Kontiola oli 47 tehopisteellään jälleen Tapparan paras pistemies ja sijoittui 13:nneksi SM-liigan pistepörssissä ja 9:nneksi syöttöpörssissä.
Ura > Seurajoukkueura > Vuodet Pohjois-Amerikassa 2007–2009

Kontiola teki 31. toukokuuta 2007 kaksivuotisen ja kaksisuuntaisen sopimuksen Chicago Blackhawksin kanssa. Syksyllä hän siirtyi Chicagoon mutta joutui AHL-liigaan taistelemaan paikasta varsinaisessa NHL-joukkueessa. Joulukuussa hänet nostettiin takaisin ykkösmiehistöön hyvin sujuneen alkukauden ansiosta. Hän nousi heti ykköskentälliseen ja sai neljässä ensimmäisessä ottelussaan kaksi syöttöpistettä, ensimmäisen niistä 19. joulukuuta 2007. Kontiola ehti pelata loukkaantumisista kärsineessä Blackhawksissa 12 ottelua tehopistein 0+5 tehotilaston ollessa viisi maalia plussalla. Hänet komennettiin 5. tammikuuta 2008 takaisin farmijoukkue Rockford IceHogsiin, jossa hänen pistetahtinsa oli keskimäärin piste per ottelu. AHL:n pudotuspeleissä Rockford eteni puolivälieriin, mutta putosi jatkosta hävittyään AHL:n mestaruuteen asti edenneelle Chicago Wolvesille.
Hyvin sujuneen AHL-kauden ansiosta Kontiolalle oli ennusteltu paikkaa Blackhawksin miehistössä kaudeksi 2008–2009 mahdollisesti toisessa kentällisessä. Kontiola ei kuitenkaan onnistunut pääsemään Chicagon miehistöön, ja hänet kaupattiin 2009 siirtoajan lopulla Anaheim Ducksiin, jonka farmijoukkueessa hän jatkoi pelaamista.
Ura > Seurajoukkueura > KHL-vuodet 2009–2020

Kaudeksi 2009–2010 Kontiola siirtyi KHL-liigan Metallurg Magnitogorskiin kahden vuoden sopimuksella. Kaudella 2010–2011 Kontiola oli joukkueen paras pistemies tehoilla 14+34=48 sijoittuen KHL:n pistepörssin 12. sijalle. Pelattuaan Magnitogorskissa kaksi kautta hän siirtyi saman liigan Traktor Tšeljabinskiin kaudeksi 2011–2012.
KHL-kaudella 2012–2013 Kontiolan edustama Traktor eteni ensimmäistä kertaa Gagarin Cup -finaaleihin, mutta joutui taipumaan Dinamo Moskovalle voitoin 2–4. Kontiola jakoi pudotuspelien pistepörssin voiton Viktor Tikhonovin kanssa. Molempien tehopisteet olivat 10+9. Tosin Tikhonov saavutti pisteet vain 15 ottelussa, kun Kontiolalla otteluita oli 25.
Vuonna 2014 Kontiola teki yksivuotisen sopimuksen NHL-joukkue Toronto Maple Leafsin kanssa. Sopimus on yksisuuntainen ja 1,1 miljoonan arvoinen. Hänelle ei kuitenkaan löytynyt tilaa Maple Leafsin kokoonpanosta, eikä hän pelannut ainuttakaan ottelua joukkueessa. Hänet siirrettiin vapaiden pelaajien listalle marraskuussa 2014 ja sitä kautta seuran farmijoukkueeseen Toronto Marliesiin muttei tehnyt yhtään pistettä 11 ottelussa. Maple Leafs purki Kontiolan sopimuksen ja hän palasi KHL:ään Lokomotiv Jaroslavlin joukkueeseen. Kauden 2016–2017 alussa Kontiola ohitti Niko Kapasen kaikkien aikojen eniten KHL:n pisteitä tehneenä suomalaispelaajana.
Keväällä 2017 Kontiola teki vuoden mittaisen jatkosopimuksen Lokomotiv Jaroslavlin kanssa. Kaudella 2017-18 hän teki 11 maalia ja antoi 17 maaliin johtanutta syöttöä. Hän jatkoi sopimustaan myös keväällä 2018 Lokomotivin kanssa kevääseen 2019 saakka.
Toukokuussa 2019 Kontiola solmi vuoden mittaisen sopimuksen KHL-seura Jokereiden kanssa.
Ura > Seurajoukkueura > Paluu SM-liigaan ja viimeiset vuodet 2020–2024

Kaudeksi 2020–2021 Kontiola palasi SM-liigaan ja siirtyi vuoden mittaisella sopimuksella Hämeenlinnan Pallokerhoon. Hän nousi kauden mittaan joukkueen kapteenistoon, kun Ville Koistinen ja Jesse Mankinen olivat pitkään sivussa ja lopulta jättivät HPK:n. Kontiola voitti tehoilla 14+41=55 koko SM-liigan piste- ja syöttöpörssin. Hänet palkittiin pistepörssivoitostaan Veli-Pekka Ketola -palkinnolla. 36-vuotiaasta Kontiolasta tuli myös kaikkien aikojen vanhin SM-liigan pistepörssin voittanut pelaaja. Hän oli runkosarjan päättyessä pari kuukautta vanhempi kuin kaudella 2013–2014 pistepörssin voittanut Ville Vahalahti. Myös pelaajayhdistys Suomen Jääkiekkoilijat ry äänesti Kontiolan runkosarjan parhaaksi pelaajaksi ja hänet palkittiin Kultaisella kypärällä. Kontiola äänestettiin myös kauden päätteeksi SM-liigan tähdistökentälliseen.
Kontiola palasi kaudeksi 2021–2022 kotikaupunkiinsa Tampereelle ja siirtyi vuoden mittaisella sopimuksella Tampereen Ilvekseen. Hänet nimettiin joukkueen varakapteeniksi. Kontiola oli tehoilla 8+30=38 Ilveksen paras syöttäjä Eemeli Suomen kanssa ja toiseksi paras pistemies hänen jälkeensä. Seitsemännessä puolivälieräottelussa 6. huhtikuuta 2022 Oulun Kärppiä vastaan hän ratkaisi Ilvekselle ensimmäisen välieräpaikan 21 vuoteen, kun Kontiola teki joukkueen 2–1-voittomaalin ensimmäisessä jatkoerässä ajassa 71.59. Kristian Taubert valitsi hänet ottelun Alumnien tähtien ykköstähdeksi. Ilves voitti kauden päätteeksi lopulta SM-pronssia ja näin ollen myös ensimmäisen mitalinsa 21 vuoteen. Maaliskuussa 2022 Kontiola teki Ilveksen kanssa vuoden mittaisen jatkosopimuksen. Elokuussa 2022 hän ilmoitti alkavan kauden jäävän hänen viimeisekseen. Kontiola voitti kauden päätteeksi toisen perättäisen pronssimitalinsa. Lokakuussa 2023 Kontiola pyörsi lopettamispäätöksensä ja palasi loppukauden 2023–2024 kattavalla sopimuksella Tapparaan. Kontiola päätti jääkiekkouransa Tapparan mestaruuteen huhtikuussa 2024.